|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ****ΓΕΝΙΚΗ ΔΙΕΥΘΥΝΣΗ ΑΝΘΡΩΠΙΝΟΥ ΔΥΝΑΜΙΚΟΥ ΔΗΜΟΣΙΟΥ ΤΟΜΕΑ****ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ****ΤΜΗΜΑ ΚΙΝΗΤΙΚΟΤΗΤΑΣ** |  | **ΑΔΑ:** **ΚΑΤΕΠΕΙΓΟΝ-ΠΡΟΘΕΣΜΙΑ** Αθήνα, 27 Δεκεμβρίου 2018Αριθμ. πρωτ.:ΔΙΔΑΔ/Φ.49Κ /255/οικ.**ΠΡΟΣ :****Όπως ο πίνακας αποδεκτών****(αποστολή με ηλεκτρονικό ταχυδρομείο)** |
| Ταχυδρομική Διεύθυνση: Βασ. Σοφίας 15 106 74, Αθήνατηλ.: 213 131. 3201, -3371, -3372, -3374, -3375  |  |

**ΘΕΜΑ: Δυνατότητα παράτασης των αποσπάσεων που λήγουν στις 31.12.2018.**

Πρόσφατα ψηφίστηκε νόμος με τίτλο **«Κατάργηση των διατάξεων περί μείωσης των συντάξεων, ενσωμάτωση στην Ελληνική Νομοθεσία της Οδηγίας 2016/97/ΕΕ του Ευρωπαϊκού Κοινοβουλίου και του Συμβουλίου της 20ης Ιανουαρίου 2016 σχετικά με τη διανομή ασφαλιστικών προϊόντων και άλλες διατάξεις.» (Α’ 212)**, στο άρθρο 89 του οποίου προβλέπεται η δυνατότητα παράτασης των αποσπάσεων που λήγουν στις 31.12.2018.

Ειδικότερα, στο άρθρο 89 του ν. 4583/2018 ορίζεται ότι:

«Στο άρθρο 35 του ν. 4531/2018 (Α΄ 62), προστίθεται παράγραφος 4 ως εξής:

«Αποσπάσεις υπαλλήλων που λήγουν στις 31.12.2018, σύμφωνα με τα οριζόμενα στην παράγραφο 1 του παρόντος άρθρου, δύνανται να παρατείνονται έως και τις 28.6.2018, με την ίδια διαδικασία, εφόσον εξακολουθούν να υφίστανται υπηρεσιακές ανάγκες. Η παράγραφος 3 εφαρμόζεται και για τις αποσπάσεις της παρούσας παραγράφου.».».

Επομένως, υπάλληλοι των οποίων οι αποσπάσεις είχαν διενεργηθεί με τις ισχύουσες κατά τις 2.12.2016 διατάξεις οι οποίες παρατάθηκαν έως 31.12.2018 κατ’ εφαρμογή των διατάξεων του άρθρου 35 παρ. 1 του ν. 4531/2018, μπορούν να παραταθούν έως και τις 28.6.2018. Η παράταση αυτή χορηγείται κατόπιν αίτησης του υπαλλήλου και απόφασης του αρμόδιου για το διορισμό οργάνου του φορέα υποδοχής και χωρίς να απαιτείται γνώμη του οικείου υπηρεσιακού συμβουλίου. Η σχετική δυνατότητα αφορά πάσης φύσεως αποσπάσεις ανεξαρτήτως του φορέα προέλευσης του υπαλλήλου και των διατάξεων με τις οποίες έχει πραγματοποιηθεί η απόσπαση.

Πρόσφορο θα ήταν η υποβολή των αιτήσεων να γίνει άμεσα προκειμένου οι πράξεις παράτασης να εκδοθούν έως 31.12.2018.

Τέλος, όσον αφορά στην κάλυψη των δαπανών μισθοδοσίας των εν λόγω αποσπάσεων, σύμφωνα με το τελευταίο εδάφιο του άρθρου 89 του ν. 4583/2018, εφαρμόζονται οι διατάξεις της παραγράφου 3 του άρθρου 35 του ν. 4531/2018, σύμφωνα με την οποία:

«3. Η κάλυψη των δαπανών μισθοδοσίας των αποσπάσεων και μετατάξεων των παρ. 1 και 2 του παρόντος άρθρου πραγματοποιείται σύμφωνα με τις διατάξεις του άρθρου 15 του ν.4440/2016».

 Η Διεύθυνση Προσωπικού Τοπικής Αυτοδιοίκησης του Υπουργείου Εσωτερικών παρακαλείται να κοινοποιήσει αυθημερόν την παρούσα εγκύκλιο στους ΟΤΑ α’ και β΄ βαθμού, τα Ν.Π.Δ.Δ. και Ν.Π.Ι.Δ. αυτών.

Τα Υπουργεία παρακαλούνται να κοινοποιήσουν αυθημερόν την παρούσα εγκύκλιο στα Ν.Π.Δ.Δ. και Ν.Π.Ι.Δ. που εποπτεύουν και οι Αποκεντρωμένες Διοικήσεις στα Ν.Π.Δ.Δ. και Ν.Π.Ι.Δ. της εποπτείας τους.

Η παρούσα εγκύκλιος βρίσκεται στην ηλεκτρονική διεύθυνση της Υπηρεσίας μας: [www.minadmin.gov.gr](http://www.minadmin.gov.gr), στη διαδρομή: *Διοικητική Ανασυγκρότηση - Ανθρώπινο Δυναμικό - Υπηρεσιακές Μεταβολές - Κινητικότητα.*

|  |
| --- |
| **Η Υπουργός** |
| **Μαρία Ελίζα Ξενογιαννακοπούλου** |

**ΠΙΝΑΚΑΣ ΑΠΟΔΕΚΤΩΝ**

1. **Γενική Γραμματεία Πρωθυπουργού**
2. **Υπουργεία**

Διευθύνσεις Διοικητικού/Προσωπικού

1. **Γενικές και Ειδικές Γραμματείες Υπουργείων**

Διευθύνσεις Διοικητικού/Προσωπικού

1. **Γενικές και Ειδικές Γραμματείες**
2. **Αποκεντρωμένες Διοικήσεις**

Διευθύνσεις Διοικητικού/Προσωπικού

1. **Ανεξάρτητες Αρχές**
2. **Νομικό Συμβούλιο του Κράτους**

Διεύθυνση Διοικητικού και Λειτουργικής Υποστήριξης

**ΚΟΙΝ.**:

1. Γραφεία Υπουργών, Αναπληρωτών Υπουργών και Υφυπουργών
2. Γραφεία Γενικών Γραμματέων
3. Γραφεία Ειδικών Γραμματέων
4. Α.Δ.Ε.Δ.Υ.

**ΕΣΩΤΕΡΙΚΗ ΔΙΑΝΟΜΗ:**

* Γραφείο Υπουργού
* Γραφείο Γενικού Γραμματέα
* Γραφεία Προϊσταμένων Γενικών Διευθύνσεων
* webupload@ydmed.gov.gr (για ανάρτηση στην ιστοσελίδα του Υπουργείου)